# 

# IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMO PROJEKTO NR. 10.1.3-ESFA-V-918-01-0014 „VIEŠOJO SEKTORIAUS ĮSTAIGŲ TEIKIAMŲ PASLAUGŲ IR GYVENTOJŲ APTARNAVIMO KOKYBĖS GERINIMO SPRENDIMAI“

# PASLAUGŲ VIEŠOJO PIRKIMO–PARDAVIMO SUTARTIS

##### 2020 m. d. Nr.

Vilnius

**Lietuvos Respublikos vidaus reikalų ministerija** (toliau – **Klientas**), atstovaujamas ministerijos kanclerio Valdemaro Urbano, ir **ūkio subjektų grupė, sudaryta iš UAB ,,Kvalitetas“ ir Mykolo Romerio universiteto**, veikianti 2019 m. lapkričio 13 d. tarpusavyje pasirašytos jungtinės veiklos sutarties Nr. PPC-60 pagrindu, atstovaujama atsakingojo partnerio **UAB ,,Kvalitetas“** (toliau – **Paslaugų teikėjas**), atstovaujamo vadybos konsultanto ir projektų koordinatoriaus Dariaus Čapo, veikiančio pagal 2019 m. kovo 25 d. įgaliojimą Nr. 190325-01, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2019 m. gruodžio 5 d. posėdžio protokolu Nr. P-365-VRM-SD9-182-6*,* sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis suteikti paslaugas teikiančių ir gyventojus aptarnaujančių įstaigų orientacijos į paslaugų ir aptarnavimo kokybę vertinimo ir stebėsenos paslaugas(toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **46 450,00** **Eur**(**keturiasdešimt šeši tūkstančiai keturi šimtai penkiasdešimt eurų nulis centų**), įskaitant pridėtinės vertės mokestį (toliau – PVM). Detalios paslaugų kainos (įkainiai):

|  |  |  |
| --- | --- | --- |
| **Eil. Nr.** | **Pavadinimas** | **Kaina, Eur su PVM** |
| 1. | Taikomojo pobūdžio studijos „Paslaugas teikiančių ir gyventojus aptarnaujančių viešojo sektoriaus įstaigų orientacijos į paslaugų ir aptarnavimo kokybę vertinimo ir stebėsenos metodika“ parengimas | 37 160,00 |
| 2. | Įstaigų orientacijos į paslaugų ir aptarnavimo kokybę bandomosios stebėsenos atlikimas | 9 290,00 |
| Iš viso, EUR su PVM | | 46 450,00 |

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktu, kuris Sutartyje nustatyta tvarka pasirašomas Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties prieduose nurodytus reikalavimus. Paslaugų priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais. Šalių pasirašytas paslaugų priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą per 5 (penkias) darbo dienas gavus lėšas iš Europos Sąjungos paramą administruojančių institucijų, tačiau ne vėliau kaip per 60 (šešiasdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos faktūros gavimo dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Sutarties kainai apskaičiuoti taikomas kainodaros būdas – fiksuota kaina.

2.7. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties prieduose nustatyta tvarka ir sąlygomis suteikti Sutarties ir Sutarties priedų reikalavimus atitinkančias paslaugas ne vėliau kaip per 6 (šešis) mėnesius nuo Sutarties įsigaliojimo dienos. Esant objektyvioms priežastims, patvirtintoms jas įrodančiais dokumentais ir Kliento pripažintomis pagrįstomis, Sutarties terminas gali būti pratęstas vieną kartą 1 (vienam) mėnesiui Šalims pasirašant susitarimą dėl Sutarties pakeitimo;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.3. paslaugų perdavimo–priėmimo aktu perduoti Klientui nuosavybės teises ir visas išimtines autoriaus turtines teises, nustatytas Lietuvos Respublikos autorių teisių ir gretutinių teisių įstatymo 15 straipsnio 1 dalyje, į visus pagal Sutartį bei Sutarties prieduose nurodytus reikalavimus atitinkančius, Sutarties vykdymo metu atsiradusius, autorių teisių objektus, visam turtinių teisių galiojimo terminui ir neribodamas teritorijos nuo paslaugų perdavimo–priėmimo akto pasirašymo dienos;

3.1.4. paslaugas teikti nuotoliniu būdu;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.6. nedelsdamas raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.9. užtikrinti, kad visą Sutarties galiojimo laikotarpį paslaugas teiks šie specialistai: Darius Čapas (projekto vadovas); Prof. dr. Andrius Stasiukynas (ekspertas); Dr. Dangis Gudelis (ekspertas); Dr. Gintaras Labutis (papildomas specialistas); Daiva Amankavičienė (papildoma specialistė). Paslaugas teikiantys specialistai gali būti keičiami tik gavus rašytinį Kliento sutikimą. Keičiamas specialistas turi atitikti Sutartyje nurodytus kvalifikacinius reikalavimus tai dienai, kai Paslaugų teikėjas kreipiasi į Klientą su prašymu pakeisti specialistus. Keičiamas specialistas turi atitikti šiuos kvalifikacinius reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 1. | Paslaugų teikėjas turi pasiūlyti pagrindinių ekspertų grupę, iš kurių vienas turi būti paskirtas projekto vadovu, atsakingu už visapusį projekto valdymą Paslaugų teikėjo vardu, paslaugoms teikti.  Vienas ekspertas gali vykdyti daugiau nei vienos srities eksperto funkcijas, jei jo kvalifikacija atitinka tos pozicijos ekspertui keliamus reikalavimus.  *Projekto vadovas* turi turėti vadovavimo (projekto vadovo) patirtį bent 1 per paskutinius 3 (tris) metus sėkmingai įvykdytame (baigtame) projekte, kurio metu buvo sukurta ir įdiegta viešojo sektoriaus srityse (pvz., socialinės apsaugos, sveikatos apsaugos, švietimo ir kt.) veikiančių įstaigų bendra vertinimo sistema, arba viešojo sektoriaus įstaigos (-ų) veiklos vertinimo sistema ir nustatyti veiklos vertinimo kriterijai bei rodikliai arba parengta taikomojo pobūdžio studija (vertinimo metodika) ir jos pagrindu atlikta bandomoji ar kitokia stebėsena.  *Ekspertas (-ai)* turi turėti darbo patirtį bent 1 per pastaruosius 3 (tris) metus sėkmingai įvykdytame (baigtame) projekte/sutartyje, kuriame buvo sukurta ir įdiegta viešojo sektoriaus srityse pvz., socialinės apsaugos, sveikatos apsaugos, švietimo ir kt.) veikiančių įstaigų bendra vertinimo sistema, arba paslaugas teikiančios viešojo sektoriaus įstaigos (-ų) veiklos vertinimo sistema ir nustatyti veiklos vertinimo kriterijai bei rodikliai arba parengta taikomojo pobūdžio studija (vertinimo metodika) ir jos pagrindu atlikta bandomoji ar kitokia stebėsena. | Pateikiami dokumentai, įrodantys atskirai kiekvieno eksperto reikalaujamą kvalifikaciją:  1) Paslaugų teikėjo siūlomų specialistų sąrašas ((BS 15.4 punkte nurodytu atveju užpildyti lentelę 2 TVŪD PD FK formoje), nurodant poziciją į kurią siūlomas, ir kurio specialisto reikalavimus atitinka siūlomas specialistas.  2) Kiekvieno siūlomo specialisto patirties, vykdant reikalavimuose nurodytas veiklas aprašymas (vykdytos sutarties pavadinimas, sutarties aprašymas, užsakovas, sutarties pradžia ir pabaiga, nurodant metus ir mėnesį, eksperto vykdytos veiklos aprašymas). Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį.  3) dokumentas/ai, patvirtinantis/tys, specialisto esamus santykius su Paslaugų teikėju. Jei specialistas yra ne Paslaugų teikėjo darbuotojas, tiekėjas privalo pateikti BS 7.2-7.3 punktuose nurodytą informaciją. |

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 5 (penkias) darbo dienas nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

- savo pasiūlyme nurodytus subteikėjus, kuriais grindžiama Paslaugų teikėjo kvalifikacija;

- kitus subteikėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu tiekėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo. Paslaugų teikėjas gali pakeisti subteikėjus, jeigu Sutarties vykdymo metu jie:

- netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

- Paslaugų teikėjo pasiūlyme nurodyto subteikėjo, kuriuo grindžiama Paslaugų teikėjo kvalifikacija, padėtis atitinka bent vieną Lietuvos Respublikos viešųjų pirkimų įstatymo 46 straipsnyje nustatytų pašalinimo pagrindų.

6.3. Apie subteikėjų keitimą Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai, kurie buvo nurodyti Paslaugų teikėjo pasiūlyme, gali būti keičiami tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti subteikėjai, kuriais grindžiama Paslaugų teikėjo kvalifikacija, Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu pakeisti subtiekėjus. Prieš duodamas sutikimą keisti Paslaugų teikėjo pasiūlyme nurodytus subteikėjus, kuriais grindžiama Paslaugų teikėjo kvalifikacija, Klientas privalo patikrinti naujų, Paslaugų teikėjo pasiūlyme nenurodytų, subteikėjų, kuriais grindžiama Paslaugų teikėjo kvalifikacija, pašalinimo pagrindų nebuvimą ir kvalifikacijos atitiktį.

**7. SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nevykdo ar netinkamai vykdo sutartinius įsipareigojimus, susijusius ne su paslaugų teikimo terminų praleidimu ir apie kuriuos Paslaugų teikėjas buvo raštiškai įspėtas, tačiau per Kliento nustatytą terminą nepašalino paslaugų teikimo trūkumų, Kliento reikalavimu moka Klientui 5 (penkių) procentų nuo visos Sutarties kainos, nurodytos Sutarties 2.1 papunktyje, dydžio baudą.

7.2. Jei Paslaugų teikėjas nevykdo savo sutartinių įsipareigojimų Sutartyje numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,02 (dviejų šimtųjų) procento nuo nesuteiktų ar netinkamai suteiktų paslaugų dydžio delspinigius už kiekvieną uždelstą dieną.

7.3. Klientas negali reikalauti iš Paslaugų teikėjo kartu ir netesybų, ir realiai įvykdyti prievolę, išskyrus atvejus, kai Paslaugų teikėjas praleidžia prievolės įvykdymo terminą. Klientas turi teisę priskaičiuotų netesybų sumos dydžiu mažinti savo piniginę prievolę Paslaugų teikėjui.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi: Paslaugų teikėjo prievolės termino praleidimas 30 (trisdešimt) dienų; netinkamos kokybės, t. y. Sutarties reikalavimų neatitinkančių, paslaugų teikimas.

8.4. Klientas turi teisę vienašališkai nutraukti Sutartį, apie tai pranešęs Paslaugų teikėjui raštu prieš 30 (trisdešimt) darbo dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) darbo dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Klientas atsakingais už Sutarties vykdymą asmenimis skiria ministerijos Viešojo administravimo ir vietos savivaldos politikos grupės vyresnįjį patarėją Paulių Skardžių (el. paštas paulius.skardzius@vrm.lt, tel. (8 5) 271 7071) ir patarėją Aušrą Galvėnienę (el. paštas ausra.galveniene@vrm.lt, tel. (8 5) 271 8839). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

9.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

9.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.6. Sutarčiai aiškinti bei ginčams spręsti taikoma Lietuvos Respublikos teisė.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.8. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.

9.9. Sutarties neatskiriami priedai:

9.9.1. Sutarties 1 priedas – Techninė specifikacija, 3 lapai;

9.9.2. Sutarties 2 priedas – Paslaugų teikėjo pateiktas pasiūlymas, 5 lapai.

9.10. Sutarties 9.9.1 ir 9.9.2 papunkčiuose nurodyti Sutarties priedai laikomi vienas kitą paaiškinančiais. Neaiškumo ar prieštaravimo atveju, pirmenybė teikiama Sutarties 9.9.1 papunktyje nurodyto Sutarties priedo nuostatoms, išskyrus atvejus, kai Klientui naudingesnės sąlygos yra pateiktos Sutarties 9.9.2 papunktyje nurodytame Sutarties priede.

**10. ŠALIŲ REKVIZITAI**

|  |  |
| --- | --- |
| **KLIENTAS**  **Lietuvos Respublikos vidaus**  **reikalų ministerija**  Duomenys kaupiami ir saugomi Juridinių  asmenų registre, kodas 188601464  PVM mokėtojo kodas LT886014610  Šventaragio g. 2, 01510 Vilnius  Tel. (8 5) 271 7130  Faks. (8 5) 271 8551  El. paštas: bendrasisd@vrm.lt  A. s. LT21 4010 0510 0490 7151  AB Luminor Bank  Banko kodas 40100  Ministerijos kancleris  A. V.  Valdemar Urban | **PASLAUGŲ TEIKĖJAS**  **Ūkio subjektų grupė, sudaryta iš UAB „Kvalitetas“ ir Mykolo Romerio universiteto, atstovaujama atsakingojo partnerio UAB „Kvalitetas“**  Duomenys kaupiami ir saugomi Juridinių asmenų registre, kodas 134992237  PVM mokėtojo kodas LT349922314  Žirmūnų g. 68, LT-09124 Vilnius  Tel. 8 617 39590; 8 699 88985  El. paštas: darius@kvalitetas.lt  A. s. LT18 7300 0100 7598 4488  AB bankas „Swedbank“ Banko kodas 73000  Vadybos konsultantas ir projektų koordinatorius  A. V.  Darius Čapas |